eelnõu

NARVA  LINNAVALITSUS 

KORRALDUS

Narva                                                                                     07.08.2019. a. nr …......…..

Katlamaja tn 26 teenindusmaa määramine

ja riigi omandisse jätmine

hoonestusõiguse seadmise eesmärgil 

1. Asjaolud ja menetluse käik
Narva linnas, aadressil Katlamaja tn 26 asuvad aiamaja ja kasvuhoone. Ülalnimetatud ehitiste omanik on aiandusühistu Energetik-3 poolt 23.07.2019. a. väljastatud erastatava vara vastuvõtu-üleandmise akti kohaselt Aleksandr Krasnov (ik 37206083731), kes esitas Narva Linnavalitsusele 23.07.2019. a. eelnimetatud maale hoonestusõiguse seadmiseks avalduse.
2. Õiguslikud alused
Vabariigi Valitsuse 05.06.2014.a. määruse nr 74 „Maareformi käigus riigimaale hoonestusõiguse seadmise ja selle käigus maa erastamise kord“ § 6 lõike 1 kohaselt teeb valla- või linnavalitsus otsuse hoonestusõiguse seadmise võimalikkuse kohta, näidates ära ehitise nimetuse ja selle kasutamise otstarbe ning andmed ehitise omaniku kohta. Otsuses kirjeldatakse maaüksusega seotud varasemaid maareformi toiminguid ja sellega määratakse: ehitise teenindamiseks vajaliku maa suurus ja piirid, maa maksustamishind, ehitise eeldatav püsimise aeg, koha-aadress, sihtotstarve ja muud tingimused.

3. Otsus

3.1 Määrata Katlamaja tn 26 aadressil asuvate ehitiste vastavalt maakatastris 1998. a. kinnitatud  aiandusühistu Energetik-3  krundijaotusplaanile ja korraldusele lisatud maaüksuse plaanile:
3.1.1 teenindamiseks vajalik maa pindalaga 633 m², millest 72 m2 on ehitiste alune maa;

3.1.2 katastriüksuse sihtotstarve elamumaa (001; E).
3.2 Punktis 3.1 nimetatud maaüksus moodustatakse kaardimaterjali alusel.
3.3 Vastavalt 31.07.2019. a. koostatud maa maksustamishinna aktile on maa maksustamishind 560 eurot.
3.4 Nõustuda punktis 3.1 nimetatud maaüksuse hoonestusõiguse seadmise eesmärgil riigi omandisse jätmisega ALEKSANDR KRASNOV’i (ik 37206083731) kasuks.
3.5 Hoonestusõiguse tähtaeg (ehitise eeldatav püsimise aeg) on 50 aastat. 
3.6 Maa kasutamisel kehtivad tulenevalt seadustest ja teistest õigusaktidest kitsendused, s.h:

- kasutada maad vastavalt maa sihtotstarbele;

- ehitiste renoveerimine ja uusehitiste rajamine kooskõlastada Narva Linnavalitsusega;


- täita Narva linna heakorra eeskirja;

       - lubada kinnisasjal asuvate linnale ja kolmandatele isikutele kuuluvate liinide, trasside ja muude kommunikatsioonide takistamatut kasutamist, hooldamist ja rekonstrueerimist ning mitte kahjustama neid.
3.7 Narva Linnavalitsuse maa hoonestusõiguse seadmise eeltoimingute kulud on 35 eurot, mis kaetakse omandireformi reservfondist.
3.8 Hoonestusõiguse seadmise eesmärgil maa riigi omandisse jätmise toimik edastada maa riigi omandisse jätmise otsustajale, kelleks on Maa-amet.

4. Rakendussätted

4.1 Korraldus jõustub seadusega sätestatud korras.
4.2 Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

